Hladký štít

Hladký štít (v minulosti Hladký, ) je vrchol v hlavnom hrebeni Vysokých Tatier, ktorý má strmé trávnato – skalnaté svahy typické už skôr pre neďaleké Červené Vrchy. Je chodecky dostupný z turisticky značeného Hladkého sedla za 10 minút, nie je to však značený terén. Núka pekný kruhový výhľad.

Topografia 
Uzlový bod, z ktorého vybieha výrazná rázsocha hôľnatých Liptovských kôp (prísna rezervácia TANAPu). Hladké sedlo ho oddeľuje od Valentkovej, ďalšie značené sedlo Závory od Tichého vrchu v Liptovských kopách. Dlhý juhovýchodný hrebeň na sedlo Čierna lávka sa nazýva Kotolnica.

Vrchol je pomerne dostupný aj zo Závor a z Čiernej lávky, I s obchádzaním najstrmších miest, neznačené.

Názov 
Názov je ľudového pôvodu. Jeho úbočia navštevovali pastieri. Porastá ich dlhá hladká tráva.Verzia „Hladký,“  sa objavuje v horolezeckých sprievodcoch Arna Puškáša . Smerodajná je však forma Hladký štít, aj keď je vytvorená umelo, ako uvádza vyššie citovaný Ivan Bohuš v knižke uvedenej v referenciách. Názov Hladký štít schválila názvoslovná komisia TANAPu.

Galéria

Referencie

Iné projekty

Externé odkazy 
 Poloha na turistickej mape
 Na Hladké sedlo z Podbanského
 Na Hladké sedlo z Troch studničiek

Dvojtisícovky na Slovensku
Vrchy Vysokých Tatier